BG
C 24/42
Официален вестник на Европейския съюз
17.1.2022 г.
Определение на Общия съд от 9 ноември 2021 г. — Amort и др./Комисия (Дело T-267/21) (1) (Жалба за отмяна — Лекарствени продукти за хуманна употреба — Условно разрешение за пускане на пазара на лекарствен продукт за хуманна употреба „COVID-19 Vaccine Janssen — Ваксина срещу COVID-19 (Ad26.COV2-S [рекомбинантна])“ — Липса на правен интерес — Липса на пряко засягане — Липса на лично засягане — Ненормативен акт — Недопустимост) (2022/C 24/55) Език на производството: немски Страни Жалбоподатели: Heidi Amort (Сан Дженезио Атезино, Италия) и 22 други жалбоподатели, чиито имена са посочени в приложение към определението (представител: R. Holzeisen, адвокат) Ответник: Европейска комисия (представители: B.-R. Killmann и A. Sipos)
Предмет Искане на основание член 263 ДФЕС за отмяна на Решение за изпълнение C(2021) 1763 (final) на Комисията 11 март 2021 година за издаване на условно разрешение за пускане на пазара съгласно Регламент (ЕО) № 726/2004 на Европейския парламент и на Съвета на „COVID-19 Vaccine Janssen — Ваксина срещу COVID-19 (Ad26.COV2-S [рекомбинантна])“, лекарствен продукт за хуманна употреба, изменено и допълнено
Диспозитив 1) Отхвърля жалбата като недопустима.
2) Няма основание за произнасяне по молбите за встъпване, подадени от TF, TG, TH и TI, от TR и другите лица, чиито имена са посочени в приложение II, и от VH и другите лица, чиито имена са посочени в приложение II. 3) Осъжда г-жа Heidi Amort и другите лица, чиито имена са посочени в приложение I, да заплатят съдебните разноски.
4) TF, TG, TH и TI, TR и другите лица, чиито имена са посочени в приложение II, и VH и другите лица, чиито имена са посочени в приложение II, понасят направените от тях съдебни разноски във връзка с молбите за встъпване.
(1)
ОВ C 263, 5.7.2021 г.
Жалба, подадена на 6 октомври 2021 г. — Callaway/Комисия (Дело T-653/21) (2022/C 24/56) Език на производството: английски Страни Жалбоподател: James C. Callaway (Куопио, Финландия) (представител: P. Hoffman, адвокат) Ответник: Европейска комисия
Искания Жалбоподателят моли Общия съд: — да отмени Решение за изпълнение (ЕС) 2021/1214 на Комисията от 22 юли 2021 година за разрешаване на Полша да забрани търговията на своя територия със сорта коноп Finola съгласно Директива 2002/53/ЕО на Съвета (1),